
DISSERTATIO 


DE 


MENSIBUS  ET  AMEN ORRHCEA. 


AUCTORE  GULIELMO  IiEMLO,  A.  M. 


Inter  organa  corporis  humani,  lege  mani¬ 
festa  naturas  fixis  temporibus  aucta,  ultima 
evolvuntur  genitalia.  In  fasminis  aut&m 
mammas  quoque  subito  efflorescunt,  quippe 
eodem  fere  tempore  ad  munera  propria  fun¬ 
genda,  necessarias. 

Circa  pubertatem,  utriusque  sexus  corpore 
magnas  mutationes  subeunte,  differentia,  te¬ 
nera  aetate,  inter  sexus  obscura,  manifeste  se 
prodit.  Tum  mari  venit  pubes,  tum  barba, 
tum  semen  fascundum,  tum  vox  gravis,  tum 

firmius  evadit  corpus  et  saepius  subitb  cres¬ 
cit. 

Ad  id  aetatis  flore  novo  pubescit  virgo,  et 
ovariis  et  utero  evolutis  tepefactisque,  pro¬ 
funduntur  menses.  Tfim  mammae,  haec  fe¬ 
minei  thoracis  ornamenta,  prominent  teretes, 
oculi  nitent,  tum  verecundior  pulchriorque 
evadit  puella,  patetque  incessu,  et  voce,  et 
gestu,  dea. 

Sanguis,  qui  corpori  incrementum  praebet, 
thnc  quantitate  majore  ad  mammas  uterum¬ 
que  defertur,  quo  crescunt  haec  organa  et 
evolvuntur,  pulchri  prole  maritum  factura. 

Et  simul  ac  vasorum  partiumque  aliarum 
robur,  cordis  viribus  resistit,  corpus  in  longi¬ 
tudinem  crescere  cessat.  Confirmato  quoque 
arterias  inter  et  venas  aequilibrio,  corpus  la¬ 
tius  non  fit.  Postea  tam&n,  sanguine  eadem 
copia  refecto,  non  solum  sine  ullo  damno, 
verum  etiam  insigni  eum  fructu,  menses 
edere,  fcetumve  alere  possunt  mulieres. 

Pari  ratione  fructuque  pari  maribus  secer¬ 
nitur  semen ;  pari  quoque  causa,  consorte 
thalami  sumpta,  multis  affectionibus  morbo¬ 
sis  haud  rarb  liberantur  viri.  Hinc  etiam 
pueris  venerem  nimium  colentibus,  qui  cor¬ 
poris  vigore,  faciei  pulchritudine,  vocisque 
dulcedine,  faeminas  amabiles  aemulari  vide¬ 
antur,  serius  aut  nunquam  contingant  vox 
raucior  fortiorque,  aliaeque  corporis  muta 
tiones. 

Sin  aut£m  haec  organa  non  tempestivi  fue¬ 
rint  evoluta,  corporis  irritabilitate  mobilitate¬ 
que  magis  magisque  auctis,  functionibusque 
et  corporis  et  animi  gradatim  laesis,  virgines 
pulchritudine  et  sanitate  spoliatae  languent, 
torpescunt,  moriuntur. 

A  seculis  antiquissimis  ad  praesens  usque 
tempus,  ex  mensibus  retentis,  aut  suppressis, 
aut  vitiatis,  multa  profluere  mala  censuere 
medici.  Hippocrates  enim.  Medicinae  ille 
Parens,  de  Superfcetatione  disserens,  sequen- 

tia  habet. — II agOivco  oxoruv  ra,  cugccla,  p,r\ 
'ywTjrai)  t7roXku  zoci  ‘7rvgsrcciv&>  zou  odvvc&rut, 
zou  zou  'irmyi  zou  gfs^ceq  zou  fAuivercu, 

zou  ‘Xcchiv  (Tcotpgoviet” 

Et  elegans  Celsus  de  re  Medica,  Lib.  II. 
cap.  7.  —  “  Quibus  fseminis  menstrua  non 
proveniunt,  necesse  est,  capitis  acerbissimi 
dolores  sint,  vel  quselibet  alia  pars  morbo 
infestetur.” 

Eruditus  denique  Professor  Gregory,  cap. 
21,  de  Medicina  Theoretica  tractans,  sic  lo¬ 
quitur. — “  Si  menses  justo  tempore  non  pro¬ 
rumpunt,  valetudo  multum  afficitur,  vigor 
omnis  perit,  singubeque  fere  corporis  func¬ 
tiones  plus  minusve  impediuntur  ;  appeten¬ 
tia  cibi  deficit  aut  vitiatur ;  concoctio  ejus 
corrumpitur  ;  totum  corpus  solvitur,  flacces¬ 
cit,  pallet,  marcescit,  et  sic  plurimis  morbis 
via  sternitur.” 

iEtas,  qua  fluere  incipiunt  et  finiuntur 
menses,  varia  est.  In  plagis  calidissimis  no- 

vem  vel  decem  annos  natae,  in  regionibus  ad 
septentrionem  maxime  vergentibus,  ubi  fri¬ 
gus  dominatur  intensum,  non  ante  viginti 
fere  menstruant  virgines. 

In  Britannia,  ac  in  regionibus  tempera¬ 
tioribus,  13  vel  16  annos  natae  hanc  evacua¬ 
tionem  saepius  patiuntur ;  annisque  40  aut 
50  aetatis  elapsis,  non  amplius  plerisque  in 
exemplis  afficiuntur  mensibus.  Quo  tamen 
maturius  erumpunt,  eo  citius  cessabunt ;  at¬ 
que  in  gravidis,  lactantibus  et  effaetis  ffire 
desinunt ;  at  si  prodeunt  praegnantibus,  ore 
uteri  occluso,  necesse  est,  ab  vasis  extra  os 
uteri  solis  profundantur. 

Ex  habitu  corporis,  vitae  genere,  et  victu 

i 

quo  utuntur,  et  ex  caeli  temperie,  utrum  4, 
aut  6,  aut  8,  aut  16  secernantur  unciae,  mul¬ 
tum  pendebit. 

Menstrua,  intervallo  mensis  lunaris  vel 
paulo  longiori  vel  breviori,  in  omni  muliere, 

si  sana  sit  et  non  gravida,  si  denique  non 
lactet,  redire  debent. 

Hanc  evacuationem  esse  erupturam  edo- 
cent  multa ;  febricitat  nauseatque  mulier, 
universo  corpore  per  consensum  affecto ;  cibi 
appetentia  deficit ;  aegrotans  languet  pallet- 
que  ;  ingratus  ore  exit  halitus ;  mammae  au¬ 
gentur  dolentque  ;  oculi  hebescunt,  infra 
quos  venae  turgidae  fiunt ;  a  capite,  lumbis, 
et  regione  uterina,  in  quibus  ponderis  per¬ 
ceptio  sentitur,  dolet  identidem  aegra. 

Sequente  aut&m  talia  signa  fluxu,  humor 
primum  genere  seroso,  dem  colore  sanguineo, 
et  rursus  seroso,  ab  utero  secernitur  ;  et  post 
tres  vel  quatuor  dies  aut  paulo  plures,  pristi¬ 
ni  valetudine  vel  etiam  solita  commodiore 
saepiis  fruuntur  menstruantes. 

Nulla  tamen  ab  utero  facta  secretione,  in 
pejus  ruunt  omnia ;  et  cunctae  functiones  na¬ 
turales  brevi  perturbari  videntur;  caeteris- 

que  functionibus,  et  animalibus ,  et  vitalibus, 
atque  etfem  illi  divina  •particula  aura ,  hu- 
jusce  mali  non  datur  esse  immunibus. 

Interrogari  igitur  oportet  feminas  de  men¬ 
sibus,  an  debito  tempore  prodeant,  an  aequa¬ 
les  in  singulis  vicibus,  an  sine  dolore  secer¬ 
nantur  ;  magni  enim  momenti  est  illos  sic 
fieri,  et  creditur  quid&m,  rebus  ita  se  haben¬ 
tibus,  corpus  aliis  functionibus  cunctis  fungi 
valere. 


De  causis  mensium  inter  medicos  fuit 
multdm  disputatum.  Credentes  femen  non 
ullo  vitse  tempore,  aut  feminis,  aut  viris, 

i 

aliis  ve  animantibus,  sanitate  integra,  pletlio- 
ram  vel  generalem  vel  partialem ,  aut  ullam 
in  sanguine  fermentationem  adesse,  ex  se¬ 
quentibus  catamenia  esse  veram  secretionem , 
causas  supra  dictas  mininfe  agnoscentes,  col¬ 
ligere  sumus  conati. 

I.  Structura  uteri,  et  multis  et  magnis  sin- 
nuosisque  vasis  repleti,  organum  secernens  in¬ 
dicare  mihi  videtur.  Sin  aut£m  cunctae  aliae 
corporis  partes  similiter  confectae,  fluida  sibi 
propria,  secretione  peracta,  profundant,  cur 
tandem  utero  soli  tales  denegantur  dotes  ? 
Cur  ejus  vasis  tam  insigniter  tortuosis  nulla 
secernendi  datur  vis,  dum  aliis  multo  minus 
convolutis  tanta  conceditur  ? 

II.  Discrimina  inter  sanguinem  et  meflses 
huic  certe  favent  hypothesi.  Mihi  salt&m 
apparet  hocce  argumentum  satis  firmum  et 
validum.  Nisi  forsan  eximius  ille  color,  qui 
sanis  mensibus  saepius  contingit,  soli  sit  san¬ 
guini  proprius !  Eos  autem  a  sanguine  ex 

n.* 

toto  differre,  multis  periculis  factis,  probavit 
insignis  Hunterus.  Etsi  prudenter  fides  tarda 
veniet  dictis,  sit  saltem  experimentis,  voto 
periclitantis  non  ambigue  responsuris.  Men¬ 
ses  ex  ore  uteri  stillantes  mihi  contigit  vi- 

dere ;  et  post  quaedam  tentamina,  de  vera 
eorum  natura,  in  dubio  non  versabar. 

Memini  quoque  in  nupta  vidisse,  stimulo 
solito  admoto,  menses  tempus  ante  debitum 
saepius  profundi  id&ntidemque  menorrhagia 
stipari,  atque  mutatum  odorem,  fluxusque 
coagulationem  aegrotante  ab  ipsa  notari. 

III.  Mutationes,  quas  subeunt  menstrua, 
hanc  firmare  sententiam  credo.  Fluxus  enim, 
quem  patiuntur  virgines,  nuptge,  steriles,  ve¬ 
tulaeque,  facies  induit  varias.  Et  censeo  non 
solum  menses  verum  etiam  fluxum  illum 
morbidum,  qui  dicitur  Leucorrhaea,  et  Lo- 

chia,  ab  iisdem  vasis  secerni ;  vagina  quoque 

> 

aliquid  profundente.  Quippe  menstruis  per¬ 
gentibus,  evanescit  Leucorrhaea,  recuperata 
vasorum  actione,  non  s^mper  reditura.  Ta¬ 
les  tam&n  mutationes  minime  efficiendae  sunt 
ab  ullis  aliis  quam  secernentibus  vasis. 

IV.  Stimuli,  functionem  secretoriam  au¬ 
gentes,  in  uterum  quoque  agunt.  Calore 
enim  augentur  menses ;  et  fluentes  frigore 
imminuuntur,  supprimuntur ;  potenter  vic¬ 
tus  genere  afficiuntur,  corporisque  et  mentis 
conditione. 

V.  Animalibus  quibusdam  pronis  secerni¬ 
tur  d  genitalibus,  certis  saltem  temporibus, 
humor  ad  concipiendum  aequk  ac  menses  ne¬ 
cessarius.  Talis  genitalium  conditio  in  simii 
et  cane  saepe  redit,  in  brutis  aliis  autem  fere 
omnibus,  causa  manifesta,  minus  frequenter 
sese  ostendit.  Deficiente  tam^n  ista  condi¬ 
tione,  qualis  qualis  illa  sit,  ex  armento  veni¬ 
ent  nulla  pignora  ventris. 

VI.  Menses  secerni,  mei  sententii,  probant 
alia  multa ;  mutationes  nempe,  quas  diversis 
temporibus  subit  uterus,  vitiaque  quibus  hoc 

organum  est  obnoxium.  Pubescentibus  enim 
subitb  augetur,  humorem  serosum  identidem 
profundens,  qui  gradatim  colorem,  ad  conci¬ 
piendum  fortasse  semp&r  necessarium,  in¬ 
duit. 

In  gravidis,  mutata  illa  functione  secreto¬ 
ria,  major  evadit  uterus,  et  vix  secernit.  Nam 
in  nonnullis  exemplis  aliquid  6  vasis  ori  uteri 
propriis  prodire  compertum  habeo.  At  no¬ 
vem  mensibus  elapsis,  brevi  ad  statum  pristi¬ 
num  fere  redit  uterus.  Senescentibus  demum 
arescit,  illsesa  sanitate,  vix  amplius  secernens. 
Tales  aut&m  mutationes  subeunt  qubque 
mammas,  nunc  bonum  lac  secernentes,  nunc 
vitiatum,  nunc  nihil  profundentes.  Menses 
igitur  esse  veram  secretionem,  non  ut  praeca¬ 
veatur  a  plethora  prodeuntes,  sed  uterum  ad 
conceptionem  aptum  solum  tenentes,  conclu¬ 
dere  velim ;  et,  cunctis  animalibus  aequse  legi 
subjectis,  opinor  fasminam  singulis  mensibus, 

ut  bona  fruatur  valetudine,  haemorrhagia  non 
esse  plectendam. 

An  menses  ad  sanitatem  tuendam  aequk 
necessarii,  ac  ad  concipiendum,  aut  uterum 
sanum  tenendum  ?  Res  est  notissima,  ante 
fluxus  accessionem,  virgines  benevalere,  at¬ 
que  mulieres  post  ejus  cessationem  haud 

* 

plecti  necessario  malis.  Credo  etiam,  aetate 
ad  hanc  evacuationem  apta,  fluxus  defectum 
sine  causa  naturali  haud  saepe  induxisse  mor¬ 
bos  ;  causasque  secretionem  uterinam  sup¬ 
primentes,  eodem  tempore,  universum  corpus 
afflcere  potuisse.  Hinc  menses  suppressi  di¬ 
cuntur  plurimis  morbis  viam  sternere.  Ho¬ 
rum  aut&m  defectus  solum  demonstrat  san¬ 
guinis  distributionem  abnormem  esse,  uter¬ 
umque  mal&  affici,  et  alias  partes,  don&c  causa 
fuerit  sublata,  magis  obnoxias  esse  morbis. 
Hinc  persuasum  est  nobis,  ut  uterus  concep¬ 
tioni  aptetur,  menses  solum  profundi. 

MORBI  DEFINITIO. 

% 

Menses  circa  pubertatem  non  prodeuntes ; 
vel  jam  stabiliti  citra  graviditatem,  lactatio¬ 
nemque,  non  profluentes.  Ubi  astate  solita 
fluxus  non  prorumpit,  mensium  emansio  di¬ 
citur.  In  adultis  uterum  non  gerentibus,  ubi 
fluxus,  qui  justis  intervallis  fluere  solebat, 
non  progreditur,  vel  progrediens  subitb  sup¬ 
primitur  mensium  suppressio  vocatur. 

Hasc  autem  signa,  morbidis  affectionibus 
non  sequentibus,  pro  morbo  vix  habenda 
sunt.  Et  ingravescentibus  signis,  quae  flux¬ 
um  erupturum  testari  solent,  atque  colore 
virescente  reique  non  esculentae  desiderio  sti¬ 
patis,  morbus  a  quibusdam,  clari  quid&m  no¬ 
minis,  Chlorosis  non  Amenorrhcea  appellatur. 
Sed  gradu  tantum  differre  credo,  et  vere  rem 
magni  momenti  non  esse,  utrum  hoc  an  illo 
nomine  hujusce  morbi  symptomata  insignia¬ 


mus. 

MORBI  HISTORIA. 

In  quibusdam  exemplis  ante  morbi  acces¬ 
sum  de  Dysmenorrhoea  conqueruntur  mu¬ 
lieres,  et  secretio  parcior  parciorque  singulis 
vicibus  evadens  tandem  penitus  cessat,  febri¬ 
cula  concitatd. 

Aliis  faeminis,  si  fluxus  instans  non  pro¬ 
dierit  subitbve  substiterit,  febris  quoque  ma¬ 
gis  minusve  gravis  saepius  excitatur.  Et  san¬ 
guine  ad  quoddam  organum  nimia  quanti¬ 
tate  allato,  Epistaxis ,  Hcemoptysis ,  Ophthal¬ 
mia,  Phrenitis,  Pneumonia  ejus  ve  sequelae, 
Hepatitis,  Hysteria,  Epilepsia,  in  junioribus 
Chorea,  aut  alia  hujusmodi  supervenire  pos¬ 
sint. 

Si  virginibus  tempestive  non  evenerit  se¬ 
cretio  uterina,  signa  morbosa  oriuntur  multa, 
in  morbos  acutos  non  semp&r  itura.  Lan¬ 
guore  autem  et  debilitate  serpentibus,  omnes 

f£re  functiones  naturales ,  vitales,  animales, 
atque  eti&m  pars  corpore  melior,  infringi  vi¬ 
dentur. 

Mensium  defectu  laborantibus  adsunt  iden¬ 
tidem  capitis  dolor,  vertigo,  anorexia,  nausea 
et  vomitus  \  pulsus  validus,  provecto  morbo 
debilis  et  frequens,  spiritus  gravis  et  anxie¬ 
tas  ;  aestus  algorisve  sensus  cum  alvo  astric¬ 
ti  ;  palpitatio  aut  syncope  cum  ponderis  per¬ 
ceptione  in  regione  uterina ;  et  dolores  per 
lumbos  et  femora  vagantes. 

Quibusdam  perit  omnino  eximius  ille  pu¬ 
ellae  color ;  et  genae  roseae  eum  labiis  rubeis 
fusco  colore  tinguntur ;  oculi  hebescunt  et 
excavantur,  dum  mammae  amabiles  flaccidae 
fiunt ;  torpor  augetur  et  virgo  virescens  nunc 
dicitur  chlorotica,  et  acidis  eructationibus  aut 
appetitu  erroneo  magis  laborat.  Nunc  maesta 
et  cogitabunda,  sodales  hilares  aversans  fugi¬ 
ensque,  sola  sortem  plorat  crudelem,  et  noctes 
vigil  ducit  pandiculans  et  oscitans. 

Sin  aut&m  alterius  processerit  morbus,  as- 
thenia  regnat  et  macies  horrida  corpus  de¬ 
format,  pallorque  in  ore  resedit,  et  irritabili¬ 
tate  corporis  mobilitateque  magnopere  auctis, 
menteque  devicti,  levissimis  rebus  agitatur, 
cor  palpitans  haud  raro  etiam  syncope  pros¬ 
ternens.  Urina  circa  initium  copiosa,  nunc 
parca  et  turbida  evadit ;  et  mank  palpebras, 
tumescunt  vespere  pedes.  Et  procedente  ma¬ 
lo,  non  vota,  non  ars  ulla  correptam  levat, 
sed  Hydropi  aut  febri  hecticas  immatura  suc¬ 
cumbit,  et  in  aeternam  .clauso  lumine  noc¬ 
tem,  anima  nunquam  peritura  sedes  aetherias 
petit  innocua. 


DE  CAUSIS. 


Inter  causas  mensium  suppressionem  in¬ 
ducentes  enumeranda  sunt  omnia  mentis  pa- 
themata,  sicuti  luctus,  metus,  ira  suppressa, 

et  amor  infelix,  quae  genus  nervosum  gravi¬ 
ter  afficiunt,  et  sanguinis  cursu  abnormi  red¬ 
dito,  secretiones  et  excretiones  imminuunt, 
supprimunt,  producunt.  Mens  enim  prae 
omnibus  rebus  in  uterum  agere  valet,  vel 
sanguinis  copiam  augendo  vel  minuendo. 

Quaecunque  corporis  vires  exhauriant  aut 
functiones  naturales  laedant,  veluti  nimia  san¬ 
guinis  detractio,  victus  parum  nutriens,  du¬ 
rus  labor,  aer  insalubris,  noctes  vigilatae,  par¬ 
tus  difficilis,  injuriae  et  morbi  innumeri,  men¬ 
ses  cohibere  possunt. 

Ex  omnibus  autim  causis  nullae  magis  fre¬ 
quentes,  nullae  potentiores,  quam  exercitii 
defectus,  obstipatio  diutina,  vita  sedentaria 
aerumnosa  aut  tristis,  et  somnus  immodicus. 
Infringunt  enim  functiones  cunctas  praeci¬ 
pui  naturales,  et  cibi  appetentiam  minuendo 
corpus  nutrimento  privant.  Menses  ob  mor¬ 
bos,  quibus  uterus  est  obnoxius,  haud  rarb 
quoque  tolluntur.  Virginibus  dinique  cohi- 

beantur  ex  hymine  occluso,  aut  propter  or¬ 
ganica  vel  uteri  vel  ovariorum  vitia  nunquam 
secernantur. 


PROGNOSIS. 

Si  morbus  haud  diu  fuerit  moratus,  si  con¬ 
stitutione  integri  adhuc  fruatur  £egra,  si  sig¬ 
na  neque  multa  nec  severa  sint,  si  denique 
remediis  cedat,  exitum  faustum  praedicere  li* 
ceat. 

Sin  aut&m  diutius  inveteraverit  malum,  et 
viribus  fractis  stipatum  aliisve  malis  implici¬ 
tum  remediis  obstiterit,  prognosis  infaustior 
est.  Procedente  enim  morbo,  non  solum  se¬ 
cretoria  uteri  functio  absoluti  torpescit,  ve¬ 
rum  etiam  affectiones  viscerum  aliorum  gra¬ 
ves  vel  prorsus  immedicabiles  superveniant. 

DIAGNOSIS. 

In  hoc  morbo  diagnosin  stabilire  parum 
difficile  est,  nisi  fortasse  conceptio  cum  mor¬ 
bido  menstruorum  defectu  confundatur ;  ac¬ 
cessiones  tam&n  vomitionis  in  graviditate  ma¬ 
gis  regulares  et  etiam  severiores  quam  in 
amenorrhce&  reperiuntur. 

Alias  discriminis  notas  subministrant  ute¬ 
rum  gerentes,  vultu  aspectum  huic  statui 
proprium  et  vetulis  optimi  notum  sed  verbis 
haud  facile  describendum  induente.  Gravidis 
enim  pulchrior  evadit  facies,  ampliores  ap¬ 
parent  oculi,  et  latius  videtur  os  decorum, 
mammae  bet&  augescunt,  et  venter  non  ob 
aqua  intumet,  sed  onere  dulci  impletur  mox 
suo  motu  dubium  relicturo  nullum.  Haec 
autkm  signa  in  amenorrhoea  desunt,  dum 
alia  omnino  diversa  sese  ostendunt. 


20  DE  MENSIBUS  ET  AMENOItRHCEA. 

Quae  in  ultimo  Phthiseos  stadio  accedit 
suppressio  cum  mensibus  suppressis  vix  est 
confundenda.  Phthisi  enim  conflictantibus 
est  nitor  vultus,  oculi  vividi,  color  eximius, 
mortis  rarb  ulla  formido,  animi  functiones  in¬ 
tegrae,  sputa  purulenta  et  pulsus  frequens  at¬ 
que  alia  febris  hecticae  signa,  quae  mensium 
defectum  esse  symptomaticum,  atque  gra¬ 
viora  medici  attentionem  exigere,  lucidi  de¬ 
monstrant. 

In  amenorrhoea  autkm  sunt  oculi  hebetes, 
cutis  decoloratio,  alvus  astricta,  atque  corpo¬ 
ris  et  animi  torpor  insignis.  Hymen  occlusus 
aliquando  scrupulum  injiciens,  venid  tactui 
data,  est  facile  detegendus.  In  promptu  est 
remedium,  copiis  hostium  scalpello  fugatis. 

DE  RATIONE  MEDENDI. 

De  qua  nunc  agitur,  res  certk  perutilis  di¬ 
catur,  eadem  tamen  est  difficillima.  Indicatio 
enim  curatoria  non  solum  ex  causis,  verum 

etiam  ex  origine  singulisque  morbi  indiciis, 

,  * 

eorumque  varietate  et  conjunctione,  atque 
aegrotantis  statu,  astate  et  viribus,  exque  pro¬ 
pria  corpori  constitutione,  ducenda  est.  Me¬ 
delam  aggredienti  duo  consilia  in  conspectum 
veniunt. 

I.  Causas  remotas  quam  maxime  amovere, 
et  signa  quae  morbum  augeant  levare. 

II.  Totum  systema  debilibus  firmare ;  et 
laesis  functionibus,  potissimum  ventriculo  et 
utero  debitum  restituere  vigorem. 


Ad  primum  consilium  efficiendum,  aegro- 

tantes,  ut  causas  morbum  excitantes  assidui 
evitent  admonendae  sunt,  et  alvus  astricta  sol¬ 
venda,  plethora  si  adsit  sanguinis  detractione 
tollenda,  et  cutis  halitus  aliaeque  excretiones 
suppressae  sunt  rect&  revocanda. 

Ex  signis  manifestum  est,  sordes  in  ven¬ 
triculo  esse  collectas  ;  purgantia  igitur  aegro¬ 
tae  viribus  accommodata,  ad  faeces  eliminen- 
das  et  alias  excretiones  promovendas  cum 
fructu  adhibeantur.  Emetica  secretiones  et 
excretiones  augendo  et  abnormes  sanguinis 
distributiones  tollendo,  in  quibusdam  exem¬ 
plis  malo  occurrere  pollent.  Praestat  aut&m 
saepius  alvum  ducere  per  enemata,  quam  per 
medicamenta  ore  devoranda  purgare.  Rede¬ 
untibus  aut&m  faecum  colore  et  odore,  sint  et 
leniora  et  rariora,  talia  tamen  ut  alvus  sit 
s&mper  facilis. 

Consilio  alteri  conveniunt  tonica,  exercita¬ 
tio  nkmpe,  aer  salubris,  diaeta  lauta  et  digestu 
facilis,  vina,  ferrum,  cortex  cinchona  officina- 

lis,  amara,  aromatica,  balnea  frigida,  et  quae 
dicuntur  emmenagoga. 

Exercitatio,  qui  nihil  efficacius  ctim  ad 
sanitatem  tuendam  tum  ad  vires  fractas  refi¬ 
ciendas,  hoc  morbo  implicitis  multum  pro¬ 
desse  solet.  Partes  enim  solidas  firmat  et 
densat,  sanquinis  cursum  languidum  excitat, 
secretiones  et  excretiones  expedit,  bonum  ap¬ 
petitum  conciliat,  et  corpori  vigorem  et  ani¬ 
mo  hilaritatem  impertit.  Aer  qubque  purus, 
praesertim  siccus  et  frigidulus,  roborat  atque 
exhilirat.  Diaeta  lauta  cum  idonei  vini  quan¬ 
titate  ad  vires  revocandas  plurimum  confert. 

Multo  auxilio  afferunt  aegris,  6  metallis 
praeparata.  Quae  aut&m  fontem  chaly beatum 
petiverint,  plus  exercitii  propter  plusque  hi¬ 
laritatis,  et  mea  sententia  ex  minore  ferri 
quantitate  diu  adhibita,  citihs  certiusque  sa¬ 
nabuntur.  Noster  Professor  ingeniosus  Doo 
tor  Jacobus  Home,  in  suis  praelectionibus 

praeclaris  idem  notavit. 

Cinchona  virtutes  astringintis  et  amari 
unitas  possidens,  et  amara  cum  aromaticis,  vi 
tonica  gaudent,  in  ventriculum  aut&m  et  in¬ 
testina  maximi  agunt.  Balneum  frigidum, 
mobilitatem  debilitatem  et  obstipationem 
minuens,  retentioni  magis  accommodatum, 
quam  mensium  suppressioni  reperitur. 

Inter  emmenagoga  maximi  prosunt  pur¬ 
gantia  acriora,  qualia  in  ventriculo  non  ex 
toto  soluta  in  rectum  quoque  agunt,  ideoque 
sanguinem  copia  majore  uterum  versus  alli¬ 
ciunt. 

Eximius  Franciscus  Home  olim  hujusce 
Academia?  Professor  celeberrimus,  llubeam 
Tinctorum  mensibus  deficientibus  cum  even¬ 
tu  admodum  felici  adhibebat ;  sed  modus  quo 
agit  hoc  remedium  forsan  ignotus  est. 

In  mensium  defectu  opium  plurimum  va¬ 
let,  cutis  calore  aucto,  et  doloribus  levatis, 
nauseam  et  vomitum  minuit  et  ad  menses 
revocandas  haud  ambigui  respondere  vide- 


/ 

tur.  Praeter  opiata  usurpantur  alia  antispas* 
modica,  ut  aether  sulphuricus,  ammonia,,cas- 
torium,  assafcctida,  moschus,  camphora,  atque 
valeriana.  *  .  ’  ’  ~  r~. 

-  Inter  topica  enumerare  liceat  ictus  elec¬ 
tricos,  sinapisma  lumbis  et  sacro  applicata, 
frictiones  et  pediluvium,  quorum  agendi  nm 
nim&  obscura  est  ratio. 

Restat  tam &n  innuptis  remedium  in  hoc 
morbo  efficacissimum,  de  quo  inter  omnes 
fere  medicos  cert&  convenit,  atque  de  cujus 

j. 

virtutibus  divinus  Hippocrates  scripta  multa 
reliquit,  modicus  scilicet  castusque  veneris 
usus.  In  conjugio  enim,  ubi  cura  mutua  et 

V  *  v  v  ? 

amor  socialis  duos  habent,  plurima  existunt 
levamina  medicamentis  saepe  utiliora. 

Ad  hanc  sententiam  loquitur  illustris  Gre- 
gory,  cap.  39,  de  Medicina  Theoretica  disse¬ 
rens— u  Quantum  hoc  in  mensibus  evocan¬ 
dis  valeat  remedium,  plurimae  puellae,  donkc 
virgines  erant,  pallidae,  macrae,  malk  sanae, 

felice  conjugio,  nitidae,  vegetae,  roseae,  brkvi 
factae,  non  ambigue  testantur.” 

Sunt  praescribenda  in  Dysmenorrhoea  ea¬ 
dem  f&re  remedia  ac  in  Amenorrhoea,  augea- 

,  'v'  1 

tur  tam&n,  fluxu  instante,  opii  dosis.  His 
peractis,  tua  munera,  O  Pater,  inobliti  mente 
repetere  juro.  Et  gratias  Professoribus  de¬ 
bitas  artis  medicae  semitam  tanta  urbanitate 
et  eloquentia  complanantibus  persolvo. 


Edidi  quae  potui,  non  ut  volui,  sed  ut  me  temporis  angustiae 
coegerunt. 


Cicero. 


FINIS. 

